вопло́щшееся сло́во ѻ́ч҃ее въ я́слехъ возлега́етъ, и па́стыріе проповѣ́дницы, ѻ́бщницы та́инства быва́ютъ: волсвѝ ѿ востѡ́къ да́ры приноша́ху, ѕвѣздо́ю наставля́еми, ро́ждшемуся сп҃су поклони́шася, съ ни́миже и мы̀ празднолю́бцы, сердє́чная сокрѡ́вища усе́рднѡ ѿве́рзше, принесе́мъ єму̀ дѣя̂нія блага̂я: вѣ́ру, наде́жду и любо́вь, я́кѡ зла́то и ліва́нъ и смѵ́рну, безпло́тныхъ гла́съ вопію́ще єму̀: сла́ва въ вы́шнихъ бг҃у, и на землѝ ми́ръ, въ человѣ́цѣхъ бл҃говоле́ніе, прише́дшему спастѝ ѿ пре́лести ве́сь ро́дъ на́шъ